मैथिलीक कालजयी लेखक राजकमल चौधरीक कथा पर आधारित मैथिलीक फीचर फिल्म ललका पाग ( Maithili Film Lalka Laag ) आब आबि रहल अछि यूट्यूब केर प्रीमियम प्लेटफार्म पर । ई मैथिलीक एकटा एहेन फिल्म अछि जकरा देखि अहाँकेँ अप्पन भाषाक सिनेमा प्रति गौरवबोध होयत । कैकटा राष्ट्रीय आ अन्तरराष्ट्रीय फिल्म फेस्टिवल मे प्रदर्शित ई फिल्म मल्टीप्लेक्स मे प्रदर्शित पहिल मैथिली फिल्म थिक. . . दुर्भाग्य ई जे विभिन्न कारण सँ मिथिला मे एखनधरि प्रदर्शित नहि भ' सकल छल, मुदा आब प्रतीक्षाक घड़ी समाप्त भ' रहल अछि ।
 अपने सभ जानि रहल छी जे कोरोनाप्रलयक स्थिति सँ आब सिनेमाघर सभ सेहो बन्द अछि आ वालीवुडक फिल्म सेहो विकल्प तकैत डिजिटल माध्यमे रिलीज भ' रहल अछि । 